Diari Oficial de la Generalitat Valenciana


Sumari del DOGV 7724, del 19-02-2016 (2016/1044)

RESOLUCIÓ d'11 de febrer de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es procedeix a publicar el Pacte de la Mesa Sectorial de Funció Pública relatiu als criteris que regiran les bases de les convocatòries corresponents a l'oferta d'ocupació pública de 2015 per al personal de l'Administració de la Generalitat i la modificació de la normativa sobre carrera professional horitzontal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7724

Data del DOGV
:   19-02-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/1044


Data del document
:   11-02-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari
    * concurs administratiu

RESOLUCIÓ d'11 de febrer de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es procedeix a publicar el Pacte de la Mesa Sectorial de Funció Pública relatiu als criteris que regiran les bases de les convocatòries corresponents a l'oferta d'ocupació pública de 2015 per al personal de l'Administració de la Generalitat i la modificació de la normativa sobre carrera professional horitzontal. [2016/1044]  
El Consell, en la reunió del dia 15 de gener de 2016, va adoptar l'acord següent:  
El 2 de desembre de 2015, en l'àmbit de la Mesa Sectorial de Funció Pública, les representacions de la Generalitat i de les organitzacions sindicals van subscriure el pacte que s'hi adjunta, referit, d'una banda, a les convocatòries de processos selectius que es produïsquen amb motiu de l'oferta d'ocupació pública de 2015 i, d'un altre, al compromís de l'Administració d'iniciar, amb les organitzacions sindicals representades en la Mesa Sectorial de Funció Pública, un procés d'anàlisi i estudi dels diferents models de regulació de la carrera professional horitzontal per al personal empleat públic de caràcter fix amb serveis prestats en altres cossos, grups o subgrups de titulació.  
  
L'article 38.3 del Text Refós de la Llei de l'Estatut Bàsic de l'Empleat Públic, aprovat pel Reial Decret Legislatiu 5/2015, de 30 d'octubre, estableix que per a la validesa i eficàcia dels acords de les meses de negociació, aquests hauran de ser ratificats expressament i formalment pels òrgans de govern de les administracions públiques.  
  
Per tot això, a proposta de la consellera de Justícia, Administració Pública, Reformes Democràtiques i Llibertats Públiques, el Consell,  
  
ACORDA  
  
Primer  
Ratificar el Pacte de la Mesa Sectorial de Funció Pública relatiu als criteris que regiran les bases de les convocatòries corresponents a l'oferta d'ocupació pública de 2015 per al personal de l'Administració de la Generalitat i la modificació de la normativa sobre carrera professional horitzontal, subscrit el 2 de desembre de 2015, la còpia del qual s'hi adjunta.  
  
Segon  
Ordenar la publicació de l'esmentat pacte en el Diari Oficial de la Comunitat Valenciana.  
  
València, 11 de febrer de 2016.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.  
  
  
  
Pacte de la Mesa Sectorial de Funció Pública relatiu als criteris que regiran les bases de les convocatòries corresponents a l'oferta d'ocupació pública de 2015 per al personal de l'Administració de la Generalitat i la modificació de la normativa sobre carrera professional horitzontal  
  
Reunits a València, a 2 de desembre de 2015, en l'àmbit de la Mesa Sectorial de Funció Pública, les representacions de l'Administració de la Generalitat i de les organitzacions sindicals, a l'empara del que establix l'article 33 i concordants del Reial Decret Legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat Públic i en l'article 154 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (LOGFPV), arriben al següent pacte:  
  
  
1. Àmbit del pacte  
1.1. Àmbit personal i funcional  
El present pacte ve referit, d'una banda, a les convocatòries de processos selectius que es produïsquen amb motiu de l'oferta d'ocupació pública de 2015 i, de l'altra, al compromís de l'Administració per a iniciar, amb les organitzacions sindicals representades en la Mesa Sectorial de Funció Pública, un procés d'anàlisi i estudi dels diferents models de regulació de la carrera professional horitzontal per al personal empleat públic de caràcter fix amb serveis prestats en altres cossos, grups o subgrups de titulació.  
Ambdues qüestions vénen referides a l'àmbit del personal de l'Administració de la Generalitat, les condicions de treball del qual s'acorden en la Mesa Sectorial de Funció Pública.  
1.2. Àmbit territorial  
Està referit a tots i cada u dels centres i unitats de la Generalitat, en què presta serveis el personal inclòs en l'àmbit d'aplicació d'este pacte.  
  
2. Període de vigència del pacte  
Este pacte entrarà en vigor el dia de la seua firma, estenent-se la seua vigència fins a la finalització de l'oferta d'ocupació pública de 2015, pel que es refereix a ella, i fins a la culminació del procés descrit en l'apartat 5 del present pacte.  
3. Sistema de selecció  
3.1. La selecció del personal es realitzarà a través del sistema de concurs-oposició en totes les convocatòries de l'oferta d'ocupació pública de 2015, excepte les de l'A1-03 cos superior de intervenció i auditoria de la Generalitat, A1-28-01, cos superior tècnic d'investigadors científics, escala: científic titular; i A1-28-02 cos superior tècnic d'investigadors científics, escala: investigador, que es regirà per la seua normativa pròpia.  
3.2. En les convocatòries de les proves selectives per mitjà del sistema de concurs-oposició s'establirà que el valor assignat a la fase d'oposició serà del 65 per cent de la puntuació total possible i que la fase de concurs serà del 35 per cent restant, sent necessari superar el nivell d'aptitud establit per a cada u dels exercicis de caràcter eliminatori de la fase d'oposició.  
3.3. La puntuació màxima que es podrà obtindre en cada u dels apartats i subapartats de la fase de concurs, en proporció a la puntuació total de les proves serà la següent:  
A) Experiència (20 %)  
Dins d'este apartat es puntuarà l'experiència en llocs del mateix grup/subgrup i en llocs de diferent grup/subgrup, sent computada esta en llocs de l'Administració de la Generalitat, en llocs d'altres administracions públiques i entitats de dret públic vinculades o dependents d'una administració territorial, i per treballs realitzats en societats públiques mercantils, fundacions públiques i en el sector privat.  
  
B) Formació (15 %)  
Dins de l'apartat de formació podran valorar-se els següents subapartats, cada u fins a un màxim del 6 % de la puntuació total de les proves, i sense sobrepassar en conjunt el límit del 15 % de la dita puntuació total.  
1. Titulació igual o superior a l'exigida per al accés  
2. Cursos de formació impartits o homologats per centres oficials de formació de personal empleat públic i màsters universitaris no valorats com a titulació.  
3. Idiomes comunitaris  
4. Valencià  
A excepció d'APF-01-01 € subalterns (diversitat funcional intel·lectual).  
4. Provisió de llocs de cossos convocats  
L'Administració es compromet a agilitar els processos de provisió dels llocs de treball vacants relacionats amb els cossos inclosos en aquesta oferta d'ocupació pública, amb l'objecte que el personal funcionari públic actualment integrat en els mateixos puga participar en concursos de trasllats abans de la finalització dels processos selectius, de manera que puga optar als llocs vacants en el moment d'aprovar-se l'oferta abans que estos s'oferisquen als funcionaris i les funcionàries de nou ingrés.  
Així mateix, es compromet a convocar, com a mínim, concursos de trasllats del C1, C2 i APF d'Administració General, durant l'any 2016.  
  
5. Modificació de la normativa sobre carrera professional horitzontal  
Després de l'aprovació i publicació en el Diari Oficial de la Comunitat Valenciana de l'ordre de desplegament parcial del Decret 186/2014, de carrera professional horitzontal, en el termini de quatre mesos, s'abordarà l'anàlisi i estudi de la regulació dels diferents models teòrics, possibles jurídicament, aplicables al personal empleat públic de caràcter fix amb servicis prestats en altres cossos, grups o subgrups de titulació, amb la finalitat de modificar l'actualment vigent en l'esmentat decret en els aspectes i apartats que procedisca i que, d'esta manera, la participació en els diferents processos de promoció professional, reflectisca i reconega, de forma adequada, la trajectòria i activitat total de l'esmentat personal, sense detriment dels seus drets professionals individuals, amb millora del complement de carrera professional horitzontal, si pertoca.  
Alhora, al realitzar l'anàlisi i valoració per a la modificació de l'esmentat Decret 186/2014, s'atendrà, en tot cas, a la jurisprudència existent sobre la matèria, en allò que afecta a l'aplicació de la carrera professional horitzontal al personal empleat públic de caràcter no fix.  
  
Si les possibles modificacions que puguen efectuar-se en el Decret 186/2014, afectaren l'ordre de carrera aprovada, es realitzaran també les adaptacions que calguen per a ajustar-la al nou model que puga preveure el decret.  
6. Denúncia  
6.1. El present pacte haurà d'entendre's amb caràcter global, podent ser denunciat per les parts que el subscriuen en cas d'incompliment de qualsevol dels seus punts.  
6.2. La denúncia del pacte es realitzarà en escrit motivat que indique la causa de la mateixa, del que hauran de tindre coneixement totes les parts que el subscriuen  
7. Comissió paritària  
De conformitat amb l'article 38.5 del Text Refós de la Llei de l'Estatut Bàsic de l'Empleat Públic, es constituirà una comissió paritària integrada per les parts firmants del present pacte, les funcions de les quals seran les de seguiment del mateix.  
8. Publicitat del pacte  
El present pacte's remetrà al Diari Oficial de la Comunitat Valenciana per a la seua publicació.  
9. Annexos  
S'adjunten com annexos al present pacte, la proposta d'articulat del:  
  
1. Esborrany del projecte de Decret .../2015, ..., del Consell, pel qual s'aprova l'oferta d'ocupació pública de 2015 per al personal de l'Administració de la Generalitat.\*  
2. Esborrany del projecte d'Ordre .../2015, de la Conselleria de Justícia, Administració Pública, Reformes Democràtiques i Llibertats Públiques, per la qual es desenvolupa el sistema d'avaluació de l'exercici, l'accés al sistema de carrera professional horitzontal i el procediment de progressió dins d'aquest del personal empleat públic de l'Administració de la Generalitat. \*  
3. Resolució de ... de desembre de 2015, de la Direcció General de Funció Pública, per la qual s'aprova el Pla Anual d'Avaluació per a l'ascens en el sistema de carrera professional horitzontal l'any 2016. \*  
  
  
\* Normativa ja publicada  
  
València, 2 de desembre de 2015  
  
Per l'Administració  
La consellera de Justícia, Administració Pública, Reformes Democràtiques i Llibertats Públiques: Maria Gabriela Bravo Sanestanislao.  
El president de la Mesa Sectorial de Funció Pública: Ferrán Puchades Vila.  
  
Per les organitzacions sindicals  
Per UGT-PV: Gonzalo Fernández Martínez  
Per CSIF: Julio Tamayo Muñoz  
Per CCOO.PV: Soledad Fernández Cano